ROMÂNIA

**JUDEŢUL SUCEAVA**

**MUNICPIUL CÂMPULUNG MOLDOVENESC**

# CONSILIUL LOCAL

##### PROIECT

### HOTĂRÂRE

privind transmiterea unor bunuri imobile (clădiri si terenul aferent), aflate în domeniul public al municipiului Câmpulung Moldovenesc și în care își desfășoară activitatea Spitalului de Psihiatrie Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Spitalului de Psihiatrie Câmpulung Moldovenesc

 Consiliul Local al Municipiului Câmpulung Moldovenesc, întrunit în şedinţa ordinară din data de \_\_\_\_\_\_\_\_.2021;

 Având în vedere:

 **-** Referatul de aprobare al primarului municipiului Câmpulung Moldovenesc înregistrată la nr. \_\_\_\_\_\_ din \_\_\_\_\_\_.2021;

 **-** Raportul de specialitate a Direcţiei tehnice şi urbanism din cadrul Primăriei municipiului Câmpulung Moldovenesc, înregistrat la nr. \_\_\_\_\_\_ din \_\_\_\_\_\_.2021;

 **-** Raportul de specialitate a Direcției economice din cadrul Primăriei municipiului Câmpulung Moldovenesc, înregistrat la nr. \_\_\_\_\_\_ din \_\_\_\_\_\_. 2021;

 **-** Raportul de specialitate Compartimentului juridic din cadrul Primăriei municipiului Câmpulung Moldovenesc, înregistrat la nr. \_\_\_\_\_\_ din \_\_\_\_\_\_.2021;

- Prevederile art. 1 alin. (1) din Ordonanța Guvernului nr. 70/2002 privind administrarea unităților sanitare publice de interes județean și local, cu modificările și completările ulterioare;

 În temeiul prevederilor art. 108 lit. a), art. 129 alin. (2) lit. c) , alin (6) lit. a) art. 139 alin (1), art. 140 alin. (1), și art. 196 alin (1) lit. a) precum și art. 297 alin (1) lit. a) și art. 299 din Ordonanța de Urgență nr. 57/2019 privind Codul administrativ, cu modificările și completările ulterioare.

**HOTĂRĂŞTE:**

**Art.1.** Se aprobă transmiterea unor bunuri imobile (clădiri și terenul aferen) aflate în domeniul public al municipiului Câmpulung Moldovenesc și în care își desfășoară activitatea Spitalului de Psihiatrie Câmpulung Moldovenesc, din administrarea Consiliului Local al municipiului Câmpulung Moldovenesc în administrarea Spitalului de Psihiatrie Câmpulung Moldovenesc, conform anexei care face parte integrantă din prezenta hotărâre.

**Art.2. (1)** Transmiterea imobilelor prevăzute la art. 1 se face pentru o durata de 20 ani.

 **(2)** Închirierea imobilelor transmise în administrare se poate face numai cu aprobarea expresă și prealabilă a Consiliului Local al municipiului Câmpulung Moldovenesc.

 **(3)** Administratorul are obligația de a plăti către proprietar 50% din cuantumul chiriei încasate.

**Art.3.** Predarea – primirea spațiilor prevăzut la art. 1 se va face pe bază de protocol, care va fi semnat, în numele Consiliului Local, de către Primarul municipiului Câmpulung Moldovenesc și de conducerea Spitalului de Psihatrie Câmpulung Moldovenesc până la data de 01 martie 2021.

 **Art.4.** La data a intrării în vigoare a prezentei hotărâri se abrogă punctul B din Anexa la Hotărârea Consiliului Local numărul 101 din 23 decembrie 2004 cu privire la transmiterea în administrare și în mod gratuit a imobilelor compuse din construcții și terenurile aferente în care își desfășoară activitatea Spitalul Municipal Câmpulung Moldovenesc și Spitalul de Psihiatrie Câmpulung Moldovenesc.

**Art.5.** Primarul Municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

 **INIŢIATOR,**

**Primar,**

Negură Mihăiţă